b'\n_START_ARTICLE_\nMaximilian I Iosif de Bavaria\n_START_SECTION_\nPrimii ani\n_START_PARAGRAPH_\nMaximilian, fiul contelui palatin Frederick Michael of Zweibr\xc3\xbccken-Birkenfeld \xc8\x99i a Mariei Francisca de Sulzbach, s-a n\xc4\x83scut la Schwetzingen, situat \xc3\xaentre Heidelberg \xc8\x99i Mannheim._NEWLINE_El a fost educat cu grij\xc4\x83 sub supravegherea unchiului s\xc4\x83u, Ducele Christian al IV-lea de Zweibr\xc3\xbccken. A devenit conte de Rappoltstein \xc3\xaen 1776 iar \xc3\xaen 1777 a intrat \xc3\xaen armata francez\xc4\x83 cu rang de colonel; a crescut rapid la rangul de general maior. Din 1782 p\xc3\xa2n\xc4\x83 \xc3\xaen 1789 a locuit la Strasbourg \xc3\xaens\xc4\x83 la izbucnirea Revolu\xc8\x9biei franceze a schimbat francez\xc4\x83 pentru serviciul austriac, lu\xc3\xa2nd parte la campaniile r\xc4\x83zboaielor revolu\xc8\x9bionare.\n_START_SECTION_\nDuce de Zweibr\xc3\xbccken \xc8\x99i Elector de Bavaria\n_START_PARAGRAPH_\nLa 1 aprilie 1795 l-a succedat pe fratele s\xc4\x83u, Karl al II-lea, ca duce de Zweibr\xc3\xbccken, de\xc8\x99i ducatul era \xc3\xaen \xc3\xaentregime ocupat de francezi. La 16 februarie 1799 Maximilian Joseph a devenit Elector de Bavaria \xc8\x99i conte palatin de Rin._NEWLINE_Simpatia cu Fran\xc8\x9ba \xc8\x99i cu ideile franceze ale Iluminismului, care au caracterizat domnia sa, s-au manifestat imediat. Au fost \xc3\xaencurajate agricultura \xc8\x99i comer\xc8\x9bul, legile s-au ameliorat, s-a \xc3\xaentocmit un nou cod penal, taxele \xc8\x99i impozitele au fost egalizate f\xc4\x83r\xc4\x83 s\xc4\x83 se \xc8\x9bin\xc4\x83 cont de privilegii tradi\xc8\x9bionale, \xc3\xaen timp ce un num\xc4\x83r de case religioase au fost suprimate iar veniturile lor au folosite \xc3\xaen scopuri educa\xc8\x9bionale. El a \xc3\xaenchis Universitatea din Ingolstadt \xc3\xaen mai 1800 \xc8\x99i a mutat-o la Landshut._NEWLINE_\xc3\x8en politica extern\xc4\x83, atitudinea lui Maximilian Joseph a fost din punctul de vedere al Germaniei mai pu\xc8\x9bin l\xc4\x83udabil\xc4\x83. P\xc3\xa2n\xc4\x83 \xc3\xaen 1813 el a fost cel mai credincios dintre alia\xc8\x9bii germani ai lui Napoleon, rela\xc8\x9bia fiind cimentat\xc4\x83 de c\xc4\x83s\xc4\x83toria fiicei lui celei mari cu Eug\xc3\xa8ne de Beauharnais. R\xc4\x83splata a venit cu Tratatul de la Pressburg (26 decembrie 1805), prin care el a primit titlul regal \xc8\x99i achizi\xc8\x9bii teritoriale importante \xc3\xaen Swabia \xc8\x99i Franconia cu care \xc8\x99i-a rotunji regatul. Maximilian \xc8\x99i-a asumat titlul de rege la 1 ianuarie anul 1806. La 15 martie el a cedat Ducatul de Berg cumnatului lui Napoleon, Joachim Murat.'